**PROŠNJE**

**MED TEDNOM**

*Prošnje se lahko uporabijo na delavnik pri sveti maši ali večernicah.*

**Prosimo Svetega Duha, Stvarnika in Gospoda, ki Cerkev vodi skozi čas in jo krotko spodbuja, da napreduje na poti:**

*R. Pridi, ti, ki vse delaš novo!*

Pridi, Sveti Duh, ti si duša Cerkve: zberi v edinosti udeležence škofovske sinode in daj, da bodo njihov trud, upanje in dobre želje obrodili sadove – kličemo te in te prosimo: *Pridi, ti, ki vse delaš novo!*

Pridi, blagi Božji dih, ki po Jezusovih rokah oživljaš tleči plamen in vračaš moč razpokanemu trstu – kličemo te in te prosimo: *Pridi, ti, ki vse delaš novo!*

Pridi, Duh Stvarnik, ki oživljaš suhe kosti, ki iščeš izgubljene, ki povezuješ tuje jezike – kličemo te in te prosimo: *Pridi, ti, ki vse delaš novo!*

Pridi, goreči Božji ogenj, ki očiščuješ vsako prazno misel, ki sežigaš in spreminjaš vsako žalost v veselje novega rojstva – kličemo te in te prosimo: *Pridi, ti, ki vse delaš novo!*

Pridi, lepota malih in siromašnih, prenovi Cerkev, Jagnjetovo nevesto, skozi solze tistih, ki ljubijo mir in hrepenijo po pravičnosti – kličemo te in te prosimo: *Pridi, ti, ki vse delaš novo!*

Pridi, Božje odpuščanje, spreobrni nas v novo bratstvo – kličemo te in te prosimo: *Pridi, ti, ki vse delaš novo!*

Pridi, nedostopna Modrost, in napolni sinodo s svojimi darovi – kličemo te in te prosimo: *Pridi, ti, ki vse delaš novo!*

Pridi, neomajno Upanje Cerkve, in po Božjem srcu vžgi v nas sanje in želje, ki se človeškim očem zdijo neuresničljive – kličemo te in te prosimo: *Pridi, ti, ki vse delaš novo!*